સોશ્યલ મીડિયામાં હાલ વીડિયો સૌથી વધુ ચાલે છે. અને આ જ કોન્સેપ્ટ પર સોશ્યલ મીડિયામાં યુવાનોને પોતાની તરફ વધુ આકર્ષિત કરવા માટે ગુજરાત વિધાનસભાની ચૂંટણી સમયે ભાજપ એક પછી એક નવા ચૂંટણી વીડિયો બહાર પાડી રહ્યું છે. જેમાં ગુજરાતના જાણીતા અભિનેતાઓ ભાજપની નીતિઓનો પ્રચાર કરતા જોવા મળે છે. આ વખતના વીડિયોમાં ગુજરાતના જાણીતા કલાકાર મનોજ જોષી ભાજપના મુદ્દાઓને વીડિયો દ્વારા રજૂ કરતા જોવા મળી રહ્યા છે. ભાજપના આ નવા વીડિયોમાં કોંગ્રેસની ઉડાવામાં આવી છે. તેમાં કહેવામાં આવ્યું છે કે કોંગ્રેસના યુવરાજની કોમેડી આગળ ભલ ભલા કોમેડિયન પાણી ભરે. તો સાથે જ ભૂતપૂર્વ કોંગ્રેસી મુખ્યમંત્રી માધવસિંહ સોલંકી અને ખામ નીતિ પર પણ ટિપ્પણી કરવામાં આવી છે. વીડિયોમાં કહેવામાં આવ્યું છે કે કોંગ્રેસ વર્ષોથી જાતિવાદની રાજનીતિ કરી દેશના ભાગલા પાડી રહ્યું છે. અને માધવસિંહની ખામ નીતિથી તેમણે ગુજરાતના લોકોને દૂર કર્યા.